open-index/open-wikipedia-markdown huggingface dataset:
Kolumbian naisten jääkiekkomaajoukkue

**Kolumbian naisten jääkiekkomaajoukkue** edustaa Kolumbiaa kansainvälisissä naisten jääkiekko-otteluissa. Kolumbia on ollut Kansainvälisen jääkiekkoliiton IIHF:n jäsen vuodesta 2019 alkaen. Vuosina 2022–2023 maassa oli 25 rekisteröitynyttä naisjääkiekkoilijaa, mutta ei yhtään jäähallia. Vuoden 2024 lopussa pelaajia oli sata. Vuonna 2022 sitä ei ollut vielä sijoitettu jääkiekon maailmanrankingiin.

Vuonna 2016 maajoukkue pelasi Meksikon ja Argentiinan joukkueita vastaan Pan-American Ice Hockey Tournamentissa. Vuodesta 2022 alkaen joukkue on ottanut osaa Kansainvälisen jääkiekkoliiton Developement Cupiin, jossa se voitti ensi vuotenaan sekä Kuwaitin, Irlannin, Andorran, Yhdistyneet arabiemiraatit että Luxemburgin. Joukkue voitti cupin uudelleen vuonna 2023 päihittämällä loppuottelussa Argentiinan.

## Lähteet
Saarento (Valkeala)

**Saarento** on kylä Kouvolan Valkealassa, Lappalanjärven rannalla. Se on myös entisen Valkealan kunnan rekisterikylä. Saarennon rekisterikylään kuuluu Saarennon, Harjun, Miehon, Riihikallion, Kuninkaankylän, Sydänmaan ja Kullasvaaran kylät. Valkealan kunnan aikana Saarennon rekisterikylästä liitettiin paljon alueita silloiseen Kouvolan kaupunkiin. Tornionmäen, Lehtomäen, Viitakummun, Ravikylän ja Mielakan alueet kuuluvat Saarennon rekisterikylään.
Lauri Brander

**Lauri Sakarias Pailemo (vuoteen 1935 Brander)** (30. maaliskuuta 1897 Helsinki &ndash; 24. maaliskuuta 1945 Helsinki) oli suomalainen, nuoruudessaan pikaluistelija ja yleisurheilija ja myöhemmin urheilujohtaja, yritysjohtaja. Hän edusti seuratasolla luistelussa Helsingin Luistelijoita (HL) ja Helsingin Kisa-Veikkoja (HKV).

Lauri Brander kilpaili 1910-luvulla niin yleisurheilussa kuin pikaluistelussa asuessaan Helsingissä. Hän osallistui luistelussa ensimmäisen kerran Suomen mestaruuskisoihin keväällä 1920 osallistuen sen jälkeen vielä neljä kertaa SM-kisoihin. Yleisurheilussa Brander saavutti HKV:n riveissä vuosien 1917 ja 1919 SM-viesteissä kaksi hopeaa ja yhden pronssin. Hän oli jo vuoden 1918 SM-kisoissa 100 ja 200 metrin loppukilpailuissa saavuttamatta kuitenkaan mitalia.

Brander siirtyi 1920-luvun lopulla Viipuriin, jossa hän toimi sikäläisen polkupyöräliikkeen Albin Kemppi Oy palveluksessa. Samaan aikaan hän toimi aktiivina urheilun seurajohtajana eli vuodesta 1930 Viipurin Luisteluseuran ja vuodesta 1937 Viipurin Pyöräilijöiden puheenjohtajana. Vuosina 1944−1945 hän toimi Suomen Pyöräilyliiton puheenjohtajana. 

## Henkilökohtaiset ennätykset

### Pikaluistelu

* 500 m: 48,2 s (8.3.1924, Tampere)
* 1 000 m: 1.41,9 s (18.3.1923, Viipuri)
* 1 500 m: 2.32,6 s (16.2.1919, Helsinki)
* 5 000 m: 9.17,2 s (3.3.1917, Helsinki)
* 10 000 m: 19.26,5 s (28.1.1923, Tampere)

### Yleisurheilu
* 100 m: 12,1 s (19.8.1917, Tampere)
* 200 m: 24,7 s (31.8.1918, Helsinki)
* 400 m: 56,6 s (1.9.1918, Helsinki) 

Lauri Brander myöh. Pailemo poika oli 1940-luvun lopulla ja 1950-luvun alussa pikajuoksijana menestynyt Ensio Pailemo.

## Lähteet
Marjo Anttoora

**Marjo Anttoora** (s. 1969) on suomalainen varatuomari ja poliitikko. Anttoora toimi Karkun evankelisen opiston hallintojohtajana 2021-2022 ja sen jälkeen maa- ja metsätalousministerin avustajana. Aikaisemmin Anttoora on tehnyt työtä asianajajana ja varatuomarina.  Koulutukseltaan Anttoora on oikeustieteiden maisteri ja teologian maisteri.

Anttoora on työskennellyt Kristillisdemokraateissa kansanedustajan avustajana, eduskuntaryhmän lainsäädäntösihteerinä sekä valtiosihteerinä. Vuosina 2007–2009 Anttoora oli Kristillisdemokraattien varapuheenjohtaja. Vuosina 2005–2017 Anttoora toimi Sastamalan kaupunginvaltuutettuna.

## Lähteet
Tomi Kuosmanen

**Tomi Kuosmanen** (s. 1974) on suomalainen pastori ja entinen kristillisdemokraattien poliitikko. Vuodesta 2021 Kuosmanen on toiminut Helsingin Kontulassa Metrokappelin pastorina. Kuosmanen toimi Kristillisdemokraattien varapuheenjohtajana vuosina 2017–2019. Kuosmanen on toiminut myös Jyväskylän kaupunginhallituksessa ja kaupunginvaltuutettuna. Ammatiltaan Kuosmanen on toiminut maahanmuuttoviraston ylitarkastajana,  vastaanottokeskuksen johtajana sekä oman toimen ohella pastorina Jyväskylän helluntaiseurakunnassa. Koulutukseltaan Kuosmanen on teologian maisteri.

## Lähteet
Jerisjoki

**Jerisjoki** on Muoniossa Suomen Lapissa sijaitseva lukuisien järvien rikkonainen jokikokonaisuus, oikeastaan pikemmin vesireitti kuin joki. Jerisjoen reitillä on mittaa yli 20 kilometriä. Se kulkee tunturimaisemasta Tornionjoen laaksoon. Sen suurin, tavallaan keskusjärvi on muikuistaankin tunnettu Jerisjärvi Särkitunturin ja Keimiötunturin välissä. Sen alapuolella ovat Toras-Sieppi, Torasjärvi, Olosjärvi ja aivan lähellä Muonion keskustaajamaa pari lompoloa, jonka jälkeen aivan kirkon pohjoispuolella Muonionjärvi, joka laskee suoraan Muonionjokeen Myös Vuontisjärvi kuuluu samaan vesireittiin. Sen sijaan Pallasjärvi kuuluu Kemijoen vesistöön.

Jerisjoella on kalastusmahdollisuus ja siihen liittyvää matkailua. Jokeen on suunnitteilla vesiurheilukeskus esimerkiksi melontaa ajatellen.

## Lähteet
Maitorasva

**Maitorasva** on lehmänmaidosta peräisin olevaa voin ja monen muun maitotuotteen sisältämää ravintorasvaa. Maidossa on kaikista tunnetuista luontaisista rasvoista monipuolisin rasvahappokoostumus, sillä se sisältää yli 400 eri rasvahappoa. 

Maitorasvaa arvostettiin aiemmin niin paljon, että rasvaisesta maidosta maksettiin tuottajille enemmän kuin vähemmän rasvaa sisältävästä.Tämä alkoi kuitenkin muuttua 1970-luvulla.

Maitorasvan kulutustottumukset  ovat muuttuneet 1970-luvun jälkeen siten, että leivän päälle levitetään aiempaa ohuempi kerros voita sisältävää levitettä ja maidon juonnissa on siirrytty vähemmän rasvaa sisältävään maitoon. 

Maitorasva on pentadekaanihapon tärkein lähde länsimaisessa ravinnossa. 

## Koostumus
Maitorasvassa on poikkeuksellisen paljon tyydyttynyttä rasvaa ja erittäin vähän monityydyttymätöntä rasvaa. Palmitiinihappo, steariinhappo ja myristiinihappo ovat maitorasvan runsaslukuisimmat tyydyttyneet rasvat ja oleiinihappo sen runsaslukuisin kertatyydyttynyt rasva. Maitorasvan monityydyttymättömät rasvat muodostuvat linolihaposta ja alfalinoleenihaposta.

Maitorasvan tarkka rasvahappokoostumus riippuu lehmän ravinnosta ja vaihtelee vuodenajasta toiseen. Palmitiinihappo muodosti eräässä tutkimuksessa 28 prosenttia maidon tyydyttyneistä rasvoista ja seuraavana tulivat oleiinihappo (22 %), steariinihappo (12 %) ja myristiinihappo (11 %).

## Terveysvaikutukset

Maitorasva on terveyttä edistävän pentadekaanihapon tärkein lähde länsimaisessa ravinnossa. Lisäksi maitorasva sisältää runsaasti hyvin imeytyvää menakinonia eli K2-vitamiinia. K-vitamiinin riittävällä saannilla on merkitystä ainakin heikosti ravinteita saavien ja ikääntyneiden luustolle sekä mediaskleroosille altistuville munuaispotilaille ja diabeetikoille.

Maitorasva sisältää lisäksi 3-4 prosenttia voihappoa eli butyraattia, joka uudistaa suoliston pintasolukkoa  ja vähentää kasvainten muodostumista. 

## Lähteet
Nina Christen

**Nina Christen** (s. 7. helmikuuta 1994 Stans, Sveitsi) on sveitsiläinen ampuja ja olympiavoittaja. Christen voitti vuoden 2020 kesäolympialaisissa kultaa naisten 50 metrin kiväärin asentokilpailussa sekä pronssia 10 metrin ilmakiväärissä. Aiemmin kesäolympialaisissa 2016 hän sijoittui 50 metrin kiväärin asentokilpailussa kuudenneksi ja 10 metrin ilmakiväärissä 16.:ksi.

## Lähteet
*https://olympics.com/en/athletes/nina-christen
*https://www.issf-sports.org/athletes/athlete.ashx?personissfid=SHSUIW0702199401
San Franciscon renessanssi

**San Franciscon renessanssi** on Yhdysvalloissa toisen maailmansodan päättyessä syntynyt runokoulukunta. Se ei ollut yhtenäinen, ja runoilijat saattoivat monissa kysymyksissä asettua vastakkain, mutta heitä yhdisti vallalla olevan runouden vanhoillisuuden ja kulttuuri-ilmaston rajoittuneisuuden arvostelu. Runoille oli usein yhteistä kaipuu kadonneeseen maailmaan ja kaukaisiin kulttuureihin. Vaikutteet tulivat eurooppalaisesta modernismista ja surrealismista sekä Kaukoidän uskonnoista ja kirjallisuudesta. Kaukana newyorkilaisesta kirjallisuusmaailmasta he perustivat sellaisia kustannusyhtiöitä kuin City Lights ja julkaisuja kuin *Evergreen Review*.

Suuntauksen keskeisiä hahmoja olivat erityisesti Kenneth Rexroth ja hänen ohellaan William Everson, Jack Spicer, Robin Blaser ja Michael McClure. Myös Robert Duncan, joka oli lähempänä Black Mountain -koulukuntaa, liittyy suuntaukseen sikäli, että hän esitteli runoilijoita toisilleen opettaessaan San Francisco State Collegessa, ja hänen kotinsa oli toisinaan paikka, jonne kokoonnuttiin keskustelemaan kirjallisuudesta, politiikasta ja uskonnosta.

Ryhmän piirissä syntyi vähitellen beat-sukupolveksi nimetty koulukunta. Rexroth oli vuonna 1955 järjestämässä kuuluisaa runonlukutapahtumaa, jossa silloin tuntemattomat runoilijat lukivat runojaan. Mukana olivat McClure, Allen Ginsberg, Gary Snyder, Philip Whalen ja Philip Lamantia. Siinä tilaisuudessa Ginsberg luki ensi kerran runon "Howl" (Huuto) varhaisen luonnoksen.

## Lähteet
Supercool

**Supercool** on Teppo Airaksisen ohjaama suomalais-yhdysvaltalaisena yhteistuotantona tehty toiminta- ja komediaelokuva vuodelta 2021.

*Supercoolin* keskeisimmistä tekijöistä ohjaaja Teppo Airaksinen, tuottaja/käsikirjoittaja Olli Haikka ja leikkaaja Jussi Rautaniemi ovat suomalaisia. Muut tekijöistä ovat kotoisin Yhdysvalloista.

Elokuvan budjetti oli 8,8 miljoonaa euroa. Sen tekeminen maksoi saman verran kuin ''Tuntematon sotilas'' (2017) ja ''Iron Sky'' (2012), jotka ovat kalleimpia suomalaisia elokuvia.

Elokuva on high school -komedia, jossa Neil toivoo olevansa tarpeeksi *cool* seurustellakseen ihastuksensa Summerin kanssa. Neilin toive toteutuu kun hän yllättäen eräänä aamuna herää toisenlaiseen todellisuuteen.

## Arvosteluja

* Tero Kartastenpää, Helsingin Sanomat ★★★ 
* Juuso Kilpeläinen, Film-o-Holic: "*Supercoolia* ei pitäisi olla olemassa."  ★ 
* Niko Ikonen, Episodi ★★★★
* Toni Keränen, Katso ★★★
* Pekka Eronen, TV-maailma ★★

## Lähteet

## Aiheesta muualla

*
Kalevi Salmi

**Kalevi Johannes Salmi** (30. elokuuta 1937 Lapväärtti – 7. toukokuuta 2010 Seinäjoki) oli suomalainen yrittäjä ja yritysjohtaja, joka sai teollisuusneuvoksen arvonimen.

Salmi oli kolmannen polven suutari, joka oppi ammatin isältään. Kauppakoulun käytyään Salmi perusti jo 22-vuotiaana oman jalkinealan yrityksen, Seinäjoen Kenkätehtaan, jonka nimeksi otettiin Janita vuonna 1984. Yrityksestä tuli huomattava varsinkin kenkien viejänä Neuvostoliittoon 1970-luvulta alkaen, mutta sittemmin myös länsimarkkinoille. Janita kuului jo 1980-luvulla Suomen suurimpiin kenkäteollisuuden yrityksiin. Salmi osallistui aktiivisesti sekä yrityksen johtamiseen että vientiin, josta yritys sai tasavallan presidentin kansainvälistymispalkinnon 1998. Teollisuusneuvoksen arvonimi Salmelle myönnettiin 1987. Hän jatkoi Janitan johdossa aina 1990-luvun alkuun ja toimi vielä sen jälkeen yrityksen hallituksen puheenjohtajana. Salmella oli myös useita alansa luottamustoimia.

## Lähteet
Pesänlikaajat – erään kirjakohun anatomia

**Pesänlikaajat – erään kirjakohun anatomia** on Arthur Franckin ohjaama ja käsikirjoittama suomalainen dokumenttielokuva vuodelta 2021.

Elokuva on dokumentti suomalaisesta, syksyllä 1981 ilmestyneestä Tamminiemen pesänjakajat -kirjasta sekä sen julkaisun jälkeen syntyneestä kohusta.

Dokumenttia varten Franck haastatteli Tamminiemen pesänjakajien tekijöitä, 1980-luvun alussa Helsingin Sanomien poliittisessa toimituksessa työskennelleitä Aarno Laitista, Janne Virkkusta. Ritva Remestä, Anneli Sundbergia, Kalle Heiskasta ja Arto Astikaista. Tekijäryhmään kuulunut Hannu Savola oli kuollut vuonna 2007.

## Lähteet
Pekka Kyöttinen

**Pekka Kyöttinen** (2. syyskuuta 1883 Repola, Vienan Karjala – 26. huhtikuuta 1961 Polvijärvi) oli vienankarjalainen maanviljelijä, joka oli keskeisesti mukana 1917–1923 Itä-Karjalan itsehallintopyrkimyksissä.

Repolan Omelian kylästä kotoisin ollut Pekka Kyöttisen isä oli runonlaulaja Konoi Kyöttinen. Pekka Kyöttinen sai innostuksen kansallisiin pyrkimyksiin Aleksei Mitron puheista ja luettuaan Karjalaisten Paginat- ja Karjalan Heimo-lehtiä. Hänen sedällään oli kauppa Joensuun lähellä Utrassa ja Kyöttinen oli 14-vuotiaana kaupassa oppipoikana jonkin aikaa. Hän piti sittemmin itsekin kauppaa Repolassa. Kesällä 1918 Repola ja Porajärvi pyrkivät ja pääsivät Suomen suojelukseen. Suomen mallin mukainen kunnallishallinto järjestettiin ja Pekka Kyöttinen valittiin Repolan kunnanvaltuuston puheenjohtajaksi. Hänet valittiin myös Repolan ja Porajärven yhteisen itsenäisyystoimikunnan puheenjohtajaksi. 

Vuonna 1920 perustettiin Karjalan Keskushallitus, johon kuuluivat Aleksanderi Samulinen ja Jaakko Andreijev Rukajärveltä, Vuokkiniemeltä opettaja Vasili Keynäs, Uhtualta Ahti Vierma sekä Repolasta Pekka Kyöttinen ja Pekka Homanen. Kyöttinen valittiin keskushallituksen puheenjohtajaksi ja Keynäs sihteeriksi maisteri Toivo Kaukorannan ollessa teknisenä sihteerinä. Karjalan Keskushallituksen toimisto oli Helsingissä Töölönkatu 9:ssä ja Suomeen muuttanut Kyöttisen perhe asui Helsingin lähellä Pakinkylässä. Keskushallitus hankki varoja yksityisiltä lahjoittajilta sekä myymällä Akseli Gallen-Kallelan piirtämää postimerkkiä, jossa oli kuvattuna Karjalan karhu.

Tarton rauhansopimuksen solmisen jälkeen Suomen suojelus lakkasi Repolassa ja Porajärvellä 14. helmikuuta 1921. Karjalan Keskushallitus päätti tällöin perustaa 50 miehen vahvuisen miliisilaitoksen Repolaan ja Porajärvelle. Kyöttinen toimi sitten Karjalan Keskushallituksen edustajana Itä-Karjalan asian tullessa esille Kansainliiton neuvostossa tammikuussa 1922 alkaneella istuntokaudella. Hän matkusti Geneveen tammikuun puolivälissä 1922 yhdessä professori E. N. Setälän kanssa pyytääkseen Kansainliiton neuvostoa ottamaan Itä-Karjalan suojelukseensa ja pääsi tapaamaan Kansainliiton edustajia. Kansainliitto ei voinut kuitenkaan tehdä päätöksiä asiassa koska Neuvosto-Venäjä ei ollut tuolloin järjestön jäsenenä ja piti Itä-Karjalaa sisäisenä asianaan. 

Suomi koetti pitää edelleen Itä-Karjalan itsehallintoasiaa esillä Kansainliitossa mutta Kansainliiton pysyvä tuomioistuin kieltäytyi 1923 antamasta lausuntoa asiasta vaikka Kansainliitto tunsikin mielenkiintoa asiaan ja halusi kerätä lisää tietoa kysymyksestä. Karjalan Ulkomainen Valtuuskunta lopetti sitten toimintansa 1926.

Viimeksi Pekka Kyöttinen asui pienellä maatilalla Polvijärven Viitalahdella Liperin ja Polvijärven rajamailla. Hän kuoli huhtikuussa 1961 ja hänen hautajaisensa pidettiin Polvijärven Sotkuman kylän ortodoksisella rukoushuoneella 3. toukokuuta 1961. 

## Lähteet

## Aiheesta muualla
* Itä-Karjalan asian käsittely Kansainliiton neuvostossa Genevessä 13.1.1922, kuvassa aivan keskellä Rafael Erich ja Carl Enckell. Ruksilla merkitty on repolalainen maanviljelijä Pekka Kyöttinen. Museovirasto, Historian kuvakokoelma (Finna)
Vitalina Batsaraškina

**Vitalina Igorevna Batsaraškina** (, s. 1. lokakuuta 1996 Omsk, Venäjä) on venäläinen ampuja ja olympiavoittaja. Batsaraškina voitti vuoden 2016 kesäolympialaisissa hopeaa naisten kymmenen metrin ilmapistoolissa Venäjän edustajana. Samoissa kisoissa hän sijoittui 25 metrin pistoolissa 13.:ksi.

Vuoden 2020 kesäolympialaisissa hän voitti kultaa naisten 10 metrin ilmapistoolissa ja 25 metrin pistoolissa sekä hopeaa ilmapistoolin sekajoukkuekilpailussa edustaen Venäjän olympiakomiteaa.

## Lähteet
*https://olympics.com/en/athletes/vitalina-batsarashkina#b2p-athlete-olympic-results
*https://olympics.com/en/news/vitalina-batsarashkina-wins-gold-in-10m-air-pistol-with-olympic-record
*https://www.issf-sports.org/athletes/athlete.ashx?personissfid=SHRUSW0110199601
Carolyn Cassady

**Carolyn Elizabeth Cassady**, s. *Robinson*, (28. huhtikuuta 1923 East Lansing, Michigan, Yhdysvallat – 20. syyskuuta 2013 Britannia) oli yhdysvaltalainen kirjailija, jonka yhteydet beat-sukupolveen olivat avioliitto Neal Cassadyn kanssa ja ystävyys monien beat-kirjailijoiden kanssa, mistä hän kertoo muistelmissaan. Hän oli beat-kirjailijoiden muusa, ja Jack Kerouac käytti häntä kirjassaan *[[Matkalla]]* päähenkilön puolison hahmona.

Cassady oli yli 20 vuotta, vuoteen 1963, naimisissa runoilija Neal Cassadyn kanssa ja jonkin aikaa samalla suhteessa Jack Kerouacin kanssa. Cassady kirjoitti muistoistaan  kirjan *Heart Beat*, jonka pohjalta on tehty elokuvakin. Myöhemmin laajemmissa muistelmissaan *Off the Road: My Years with Cassady, Kerouac and Ginsberg* hän kertoo ajastaan beat-kirjailijoiden piirissä. 

Cassady muutti 1980-luvulla Britanniaan, jossa hän asui loppuelämänsä.

## Lähteet

## Aiheesta muualla
* Tim Bowden’s Visions of Carolyn, Litkicks 7.12.1994
Mimmy Leino

**Amanda Wilhelmina (Mimmy) Leino**, o.s. *Hellsten* (27. lokakuuta 1854 Turku – 8. joulukuuta 1921 Ruovesi) oli suomalainen näyttelijä. Hän työskenteli Suomalaisessa Teatterissa ja sen seuraajassa Suomen Kansallisteatterissa 1874–1912.

## Ura
Mimmy Leino oli Turusta kotoisin ollut laivanrakentaja Jakob Hellstenin tytär. Hän kävi Heurlinin koulun Turussa ja tuli vuonna 1874 Kaarlo Bergbomin johtaman Suomalaisen Teatterin palvelukseen näyttelijäksi. Hän näytteli erityisesti historiallisissa näytelmissä muun muassa hovinaisia. Vuonna 1876 hän avioitui näyttelijä Benjamin Leinon kanssa. Viimeiset vuotensa Mimmy Leino asui Ruoveden kirkonkylässä, jonne hän oli muuttanut Helsingistä.

Mimmy Leinon näyttämötehtäviin lukeutuu muun muassa Cécile de Bussieres (*Michel Perrin*), Siiri (*Neitsyt Siiri*) ja Ebba Stenbock (*Daniel Hjort*). Hän näytteli niin ikään teoksissa *[[Romeo ja Julia]]*, *[[Kuinka äkäpussi kesytetään]]*, *[[Tukkijoella]]*, *[[Anna Liisa]]* ja *[[Nummisuutarit]]* sekä useissa muissa näytöskappaleissa.

## Lähteet
*

### Viitteet

## Aiheesta muualla
* Kohtaus Kansallisteatterin "Elina surma" -näytelmästä, vasemmalta Aleksis Rautio, Katri Rautio, Knut Weckman, Ida Aalberg, Olga Poppius, Mimmy Leino, Benjamin Leino ja Axel Ahlberg, Atelier Apollon valokuva vuodelta 1891. Museovirasto, Historian kuvakokoelma
Jouni Kaikko

**Jouni Jyrki Antero Kaikko** (11. tammikuuta 1937 Helsinki – 20. syyskuuta 1997 Kouvola) oli suomalainen yrittäjä ja yritysjohtaja, joka sai teollisuusneuvoksen arvonimen.

Kaikon vanhemmat olivat apulaisjohtaja, ekonomi Iiro Kaikko ja toimitusjohtaja Eeva Elina Kylliäinen ja puoliso vuodesta 1963 kirjanpitäjä Ulpu Irmeli Aho. Kaikko opiskeli valtiotieteitä ja graafista alaa ja tuli sitten vuonna 1962, 25-vuotiaana, *[[Kouvolan Sanomat|Kouvolan Sanomia]]* julkaisseen Kouvolan Sanomalehti -yhtiön sekä Lehtikanta-yhtiön toimitusjohtajaksi. Vuodesta 1984 hänen johtoonsa tuli myös  Sanomalehti Kotka -yhtiö, joka julkaisi *[[Etelä-Suomi (sanomalehti)|Etelä-Suomea]]* ja vuodesta 1986 kirjapainoyhtiö Anson. Vuodesta 1992 hän oli painotalo ScanWebin omistaja ja hallituksen puheenjohtaja aina kuolemaansa saakka. Kaikko oli urheilun harrastaja, joka tuki taloudellisesti Kouvolan alueen urheiluseuroja ja osallistui niiden toimintaan, mutta hänen johtamansa yhtiöt tekivät myös huomattavia lahjoituksia kulttuurin hyväksi. Teollisuusneuvoksen arvonimen Kaikko sai vuonna 1988. Raviharrastaja Kaikon kunniaksi Kouvolaan on perustettu *Jouni Kaikko Memorial* -ravikilpailu.

## Lähteet
Kangasalan vanha hautausmaa

**Kangasalan vanha hautausmaa** on otettu käyttöön jo vuonna 1650. Nykyinen kivikirkko valmistui 1767. Hautausmaan pinta-ala on noin 1,2 hehtaaria. Vanhan hautausmaan lisäksi Kangasalla on lisäksi kaksi muuta hautausmaata, 1900-luvun alussa perustettu Läntinen hautausmaa keskustassa ja 1930-luvulla perustettu Itäinen eli Huutijärven hautausmaa.

Vanhalla hautausmaalla on Finnen sukuhauta. Jalmari Finne oli Kangasalla syntynyt kirjailija, suomentaja, teatterinjohtaja sekä suku- ja asutushistorioitsija. Finne halusi hautamuistomerkillä kunnioittaa äitinsä Wilhelmina Finnen muistoa. Jalmari Finne on lahjoittanut Kangasalan seurakunnalle ehtoollisastiaston, messukasukan, kastemaljan, kirkonkellon sekä muistokiven  ”Heille, jotka ovat unohdetut”. 

## Hautausmaan muistomerkkejä

}
|
|
|
-->
|}

## Lähteet
* Hytönen, Pentti; Juvonen, Kirsti; Puula, Leo (toim.): *Kangasalan kirkkomaat.* Kangasala-Seura ry., Kangasala 1998. 
* Hautausmaainventointi, Kangasalan seurakunta 2006

### Viitteet
Rock Believer

**Rock Believer** on Scorpionsin 19. studioalbumi, joka julkaistiin 25. helmikuuta 2022.
## Kappaleet
# 
# 
# 
# 
# 
# 
# 
# 
# 
# 
# 

### CD2 (Deluxe)
# 
# 
# 
# 
# 

## Arvostelut
* Imperiumi: 8½/10
* Inferno: 
* Kulttuuritoimitus: 
* Soundi: 

## Kokoonpano
* Klaus Meine - laulu
* Rudolf Schenker - kitara
* Matthias Jabs - kitara
* Pawel Maciwoda - basso
* Mikkey Dee - rummut

## Lähteet

## Aiheesta muualla
* 
*
Alan Ansen

**Alan Ansen** (23. tammikuuta 1922 Yhdysvallat – 12. marraskuuta 2006 Ateena, Kreikka) oli yhdysvaltalainen runoilija ja näytelmäkirjailija. Hän kuuluu beat-sukupolven kirjailijoihin, joskin kirjoitti ”konservatiivisemmalla” tyylillä kuin keskeiset ryhmän kirjailijat mutta kuitenkin samoista teemoista. Hän oli myös kirjallisuudentutkija ja toimi monta vuotta W. H. Audenin sihteerinä.

## Lähteet
Nina, Pretty Ballerina

**Nina, Pretty Ballerina** on ruotsalaisen Abba-yhtyeen musiikkikappale vuodelta 1973. Kappaleen sävelsivät ja sanoittivat Benny Andersson ja Björn Ulvaeus. Se julkaistiin *[[Ring Ring (albumi)|Ring Ring]]* -studioalbumilla 26. maaliskuuta 1973. Seitsentuumaisena singlenä se julkaistiin Itävallassa 15. maaliskuuta 1974 b-puolenaan ”I Am Just a Girl”. Single saavutti sikäläisellä musiikkilistalla kahdeksannen sijan. ”Nina, Pretty Ballerina” julkaistiin singlenä myös Ranskassa, missä b-puoleksi valittiin ”He Is Your Brother”. Kappale julkaistiin singlenä Filippiineillä ja Keniassa 1977. Filippiineillä b-puoleksi valittiin ”So Long” ja Keniassa ”Dance (While the Music Still Goes on)”.

”Nina, Pretty Ballerina” edustaa Abban varhaistuotantoa. Yhtye mainitaan singlen Euroopan-julkaisujen kannessa nimellä Bjorn & Benny, Anna & Frieda. Filippiinien ja Kenian julkaisuissa yhtyeen nimenä on lyhenne ABBA.

## Lähteet
Edie Parker

**Edie Parker**, oik. **Frankie Edith Kerouac-Parker**, (1922–1993) oli Jack Kerouacin ensimmäinen puoliso. Hän kirjoitti muistelmat *You'll Be Okay* avioliitosta Kerouacin kanssa ja beat-sukupolvesta. 1944 solmittu avioliitto jäi lyhyeksi, se kesti vain muutaman kuukauden ja mitätöitiin 1945. Se oli solmittu Kerouacin saamiseksi pois vankilasta. Kerouac käytti häntä henkilöhahmona useassa kirjassaan.. Kerouac käytti yleensäkin tuttavapiirinsä henkilöitä romaanihenkilöiden mallina, mutta kustantajan vaatimuksesta nimet oli muutettava. Nimet ovat kuitenkin läpinäkyviä eli beat-sukupolveen perehtyneelle tunnistettavia.

## Kerouacin romaanien henkilönä
* *The Town and the City* – Judie Smith
* *Visions of Cody* – Elly
* *Vanity of Duluoz* (*Turha mies Duluoz*) – Edna "Johnnie" Palmer

## Lähteet

## Aiheesta muualla
* Biographical Information: Edie Parker Kerouac, 1922-1993 The University of North Carolina at Chapell Hill
Solojärvi

**Solojärvi** on vaarojen ympäröimä järvi Inarissa Lapin maakunnan pohjoisosassa. Sen pinta-ala on 4,2 neliökilometriä. Etäisyys Inarin kirkonkylästä on 10 kilometriä lounaaseen ja Rovaniemeltä 263 kilometriä pohjoiskoilliseen.

## Maantiede
Solojärven eteläosa muodostuu useista lahdista, joista Järvikäinen on lähes erillään pääaltaasta. Järvi kapenee kohti koillisessa sijaitsevaa luusuaa, jossa Jurmukoski laskee Juutuanjokeen, joka virtaa Inarijärveen. Solojärveen laskee Matkatjoki lännestä Paatarista ja mutkainen Kaksamajoki etelästä Kaksamajärveltä. Solojärvessä on useita vähintään 10 metriä syviä vyöhykkeitä, niiden pinta-ala on noin 15 hehtaaria. Puolentoista metrin syvyyskäyrä ulottuu paikoin varsin kauas rantaviivasta, ja sen sisällä on järven keskiosassa sijaitseva noin kahden hehtaarin laajuinen saari, jonka korkein kohta kohoaa noin 15 metriä järven pinnan yläpuolella.

Solojärven luoteisen rannan ilmettä hallitsee Nuppavaara. Koillisrannalla kohoaa Jurmurovat. Järven etelä- ja itäpuolitse kulkee seututie 955.

Solojärven vesitilavuus on 16&nbsp;861&nbsp;000 kuutiometriä. Järven keskivedenkorkeuden vuotuinen vaihtelu on keskimäärin 160 senttimetriä.

Solojärvi (71.212.1.001) kuuluu Solojärven alueeseen (71.212), joka on kolmannen jakovaiheen vesistö Paatsjoen vesistössä (71). Toinen jakovaihe on Juutuanjoen alue (71.21) ja ensimmäinen jakovaihe Paatarin–Mutusjärven alue (71.2). Solojärvi on laajin Solojärven alueen kymmenestä vähintään hehtaarin laajuisesta vakavedestä. Alueen järvistä neljä on vailla virallista nimeä.

## Lähteet
Sairaala LP

**Sairaala LP** on rap-artisti Altiksen ensimmäinen omakustannealbumi. Se on julkaistu vuonna 2009.

## Kappaleet
# Intro
# Ykskään ihminen
# Luovuuden rikos (mukana Illmasta)
# Itämainen tietäjä
# Tapa hankkii apuu
# Tie loputon (mukana Possupoika)
# Kullatut muistot
# Jugeboxi (mukana Kajo)
# Laiton levy
# Laiskurit (mukana Are)
# Outro

## Biitit
* Kameleontti 1, 3, 5, 8, 9, 11
* Kosola 4, 6, 7, 10

## Aiheesta muualla
*Sairaala LP discogs.com-sivustolla
Zhang Changhong

**Zhang Changhong** (, s. 14. helmikuuta 2000 Shandong, Kiina) on kiinalainen ampuja ja olympiavoittaja. Zhang voitti ​kultaa kesäolympialaisissa 2020 miesten 50 metrin kiväärin asentokilpailussa.

## Lähteet
*https://www.issf-sports.org/athletes/athlete.ashx?personissfid=SHCHNM1402200001#content_wrapper
Pentti Hytönen

**Pentti Hytönen** (18. huhtikuuta 1930 Kirvu – 3. elokuuta 2021 Kangasala) oli Kangasalan seurakunnan kirkkoherrana vuosina 1973–1992. Hytönen toimi aiemmin Viialassa opettajana, yhteislyseon ensimmäisenä rehtorina vuosina 1962–1969 ja kirkkoherrana.

## Teokset
* Hytönen, Pentti: *Kangasalan kirkko ja sen palvelijat 1400-1995*; Kangasalan seurakunta 1995; 
* Hytönen, Pentti ja Juvonen, Kirsti: *Kangasalan kirkkomaat*; Kangasala-Seura ry 1998; 
* Hytönen, Pentti: *Helisevän rantojen kyläkunnat Kirvussa : Matikkalan koulupiirin ihmisten oloja ja elämää n. 1850-luvulta lähtien vuoteen 1944*; Matikkalan kirjatoimikunta 2003

## Lähteet
Ihmisen poika (albumi)

**Ihmisen poika** on suomalaisartisti Suvi Teräsniskan 8. marraskuuta 2019 julkaistu studioalbumi. Albumi on kunnianosoitus Yö-yhtyeen musiikille ja Olli Lindholmin muistolle.
## Kappaleet
# 
# 
# 
# 
# 
# 
# 
# 
# 
# 

## Lähteet
Tämä maailma tarvitsee joulun

**Tämä maailma tarvitsee joulun** on suomalaisartisti Suvi Teräsniskan 5. marraskuuta 2021 julkaistu joulualbumi. Vuonna 2021 albumi julkaistiin digitaalisesti ja CD-formaatissa. Marraskuussa 2022 se julkaistiin myös vinyylinä.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Bertil Brunou

**Berndt Bertil Anders Brunou** (1. heinäkuuta 1880 Leppävirta – 21. heinäkuuta 1963 Helsinki) oli suomalainen juristi, asianajaja ja Viipurin kunnallispormestari.

Bertil Brunoun vanhemmat olivat kihlakunnantuomari, laamanni Mathias Berndt Gustaf Brunou (1817–1899) ja Adele Emilia Lovisa Kulvik. Hän pääsi ylioppilaaksi Mikkelin lyseosta 1899 ja valmistui Helsingin yliopistosta filosofian kandidaatiksi 1902 ja filosofian maisteriksi 1907. Brunou suoritti oikeustutkinnon 1906 ja hän sai varatuomarin arvon 1909.

Brunou toimi asianajajana Viipurissa ja Helsingissä. Hän perusti heti varatuomarin arvon saatuaan Viipuriin asianajotoimiston yhdessä lakitieteen kandidaatti A. Makkosen kanssa. Brunou oli Viipurin kunnallispormestarina 1934–1940.

Brunou toimi Karjala-lehteä painaneen Karjalan Kirjapaino Osakeyhtiön johtokunnan puheenjohtajana useita vuosia.

## Lähteet
Niittylampi

**Niittylampi** tarkoittaa ainakin seuraavia:

* Niittylampi, lampi Hankasalmella
* Niittylampi, järvi Kirkkonummella
* Niittylampi, lampi Mäntyharjussa
* Niittylampi, lampi Soinissa
* Niittylampi, lampi Suonenjoella
* Niittylampi, lampi Ähtärissä.
Markku Heikura

**Markku Heikura** (s. 2. lokakuuta 1961 Oulu) on suomalainen virkamies, joka toimii Verohallinnon pääjohtajana. Hänet nimitettiin pääjohtajan viisivuotiseen määräaikaiseen virkaan helmikuussa 2018. Ennen nykyistä tehtäväänsä Heikura työskenteli Verohallinnon tietohallintojohtajana vuodesta 2009 alkaen. Aikaisemmin hän on toiminut VTT:n ja Valtiokonttorin tietohallintojohtajana sekä IT-johtajana Sinebrychoffilla ja Partek Betoniteollisuudella. Koulutukseltaan Heikura on diplomi-insinööri Oulun yliopistosta.

## Lähteet
Taasjärvi

**Taasjärvi** () on Uudellamaalla Sipoossa Söderkullan taajamassa sijaitseva järvi.

## Maantietoa
Taasjärvi on  pitkä,  leveä, ja sen pinta-ala on . Se on muodostunut kallioisten mäkien väliseen painaumaan. Järvessä ei ole kartan mukaan saaria, sen laskennallinen keskisyvyys on  ja suurin syvyys, mistä on otettu vesinäytteitä, on ollut . Järven metsäisen rantaviivan pituus on , ja järven itäpuolella asutus jatkuu järven rantaan asti. Länsirannalla on uimaranta .

## Luontoarvoja
### Vedenlaatu
Vuonna 2013 julkaistiin järven tilaa arvioiva selvitys. Taasjärvi on matala eikä se lämpötilakerrostu kesäaikana muuten kuin pitkinä tyyniaikoina. Talvella jäänalaisen veden happipitoisuus heikkenee voimakkaasti ja pitkinä talvina happi loppuu kokonaan. Järvessä on tällöin esiintynyt kalakuolemia. Vuonna 2013 otettiin huhtikuusssa ja elokuussa vesinäytteitä. Niidenkin mukaan vedessä on ajoittain runsaasti ravinteita ja leväkukintoja. Pintaveden näkösyvyys vaihteli 1,0–, vedenväri 20–, sameus 0,62–, happamuustaso pH&nbsp;6,6–8,3, alkaliteetti 0,194– ja happipitoisuus 1,5– litrassa vettä. Veden kokonaisfosforipitoisuus
Storträsk

**Storträsk** voi tarkoittaa ainakin seuraavia:

* Storträsk, järvi Finströmissä
* Storträsk, järvi Helsingissä
* Storträsk-Bakträsk, järvi Kirkkonummella
* Storträsk, järvi Kirkkonummella Kantvikissa
* Storträsk, järvi Kirkkonummella Bondarbyssa
* Storträsk, järvi Mustasaaressa
* Storträsk, järvi Raaseporissa
* Storträsk, järvi Sipoossa
* Storträsk, järvi Siuntiossa

## Katso myös
* Grabbskog Storträsket, järvi Raaseporissa
* Storträsket, järvi Raaseporissa
Terai

**Terai** tai **Tarai** on alankoalue Pohjois-Intiassa ja Etelä-Nepalissa. Se sijaitsee Siwalikvuorten ja Indo-Gangesin tasangon välissä.

## Etymologia
Urdun sana  *tarāī* tarkoittaa ”maata vedenjakajan juurella” tai ”alavaa maata joen varressa”. Hindissä vastaava sana  *tarāī* tarkoittaa vuorten juurta.
Nepaliksi aluetta kutsutaan nimellä  *tarāi*, mikä tarkoittaa ”alavaa maata”, etenkin Himalajan juurella.

## Intian Terai
Intiassa Terain katsotaan levittäytyvän Jamuna-joesta itään Haryanan, Uttarakhandin, Uttar Pradeshin, Biharin ja Länsi-Bengalin osavaltioiden läpi Brahmaputra-joelle asti. Vastaavanlaista alankoaluetta Bhutanissa, Bangladeshissa ja Assamissa kutsutaan nimellä Duarit. Intian Terai on merkittävää teentuotantoaluetta, mm. Darjeeling.

## Nepalin Terai
Terai on Nepalin tärkeintä maatalousaluetta, ja siellä sijaitsee suuri osa maan teollisuudesta. Tärkeitä viljelykasveja ovat riisi, vehnä, maissi, peruna, herneet, linssit, sinappi, sokeriruoko, inkivääri, kurkuma, kardemumma, valkosipuli ja chilipippurit. Hedelmistä merkittäviä ovat mangot, guavat, papaijat, banaanit ja jakkihedelmät.

## Luonto

Terai muodostaa Duarien kanssa ekoalueen. Se on pääasiallisesti savannia ja ruohotasankoa, jota täplittävät suoalueet sekä lehti- ja ainavihannat metsät. Ruohokasveista tärkeimpiä ovat sokeriruokoihin kuuluvat baruwa (*Tripidium bengalense*, aiemmin *Saccharum bengalense*) ja kans-ruoko (*Saccharum spontaneum*). Mäkisillä alueilla intianmerantipuu on hallitseva puulaji; muita ovat mm. *[[Mallotus philippensis]]*, jaavanjambolaani ja valkokapokkio.

Terain eläimistöön kuuluu useita tunnettuja ja uhanalaisia lajeja, kuten tiikeri, intiansarvikuono ja intiannorsu. Näiden lisäksi siellä elää mm. huulikarhuja ja leopardeja. Terailla elää runsaasti sorkkaeläimiä, kuten gaureja, nilgaita, barasingoja, sambarhirviä, aksishirviä, muntjakkeja sekä uhanalaisia villejä vesipuhveleita. Matelijoista merkittäviä ovat gaviaalit ja suokrokotiilit, jotka elävät alueen joissa ja soilla. Lisäksi alueella on monipuolinen linnusto, johon kuuluvat mm. äärimmäisen uhanalaiset intianpikkutrappi ja bengalintrappi, sekä assaminpensasviiriäinen ja saruskurki.

Alueella oli niukasti asutusta pitkälle 1800-luvulle asti, johtuen endeemisestä malariasta ja tiheistä metsistä. 1800-luvun loppupuolella ja 1900-luvulla alueen metsiä hakattiin runsaasti ja viljavimpia alueita raivattiin maataloudelle, mikä on pirstonut luontotyyppejä ja saattanut monet eläin- ja kasvilajit uhanalaisiksi.

## Lähteet
Maija Hurme

**Maija Hurme** (s. 1976) on suomalainen kuvittaja ja graafikko. Hän kuvittaa lastenkirjojen lisäksi oppikirjoja ja tekee grafiikkaa Ylelle.

Hurme valmistui valtiotieteen kandidaatiksi Svenska social- och kommunalhögskolanista vuonna 2004 pääaineenaan journalistiikka ja sivuaineena historia. Hän on opiskellut historiaa myös Helsingin yliopistossa. Vuosina 1998–2005 Hurme työskenteli City-lehden ad-assistenttina ja 2005–2007 *[[Borgåbladet]]in* taittajana. Hän työskenteli *[[Hufvudstadsbladet]]in* uutisgraafikkona ja taittajana 2007–2023.

Maija Hurme on tehnyt kirjoja yhdessä puolisonsa Anssi Hurmeen kanssa. Ensimmäinen yhteinen teos *Peiton alla* ilmestyi vuonna 2012. *Lepakkopoika* (2014) oli Arvid Lydecken -palkintoehdokkaana vuonna 2015. Myös Hurmeen kuvittama ja Hanna Lundströmin kirjoittama lasten runoteos *Rassel prassel puss* (suom. *Onnenkuplia*) oli Arvid Lydecken -ehdokas vuonna 2015. Vuonna 2015 Hurmeen kuvittama ja Tuula Korolaisen sekä Riitta Tuluston toimittama *[[Lasten oma vuosikirja]]* sai tiedonjulkistamisen valtionpalkinnon.

Maija ja Anssi Hurmeen teos *Varjostajat* oli lasten- ja nuortenkirjallisuuden Finlandia-ehdokas vuonna 2018 sekä Tulentakantaja-palkintoehdokas 2019. Hurme oli kirjan kuvituksella myös Rudolf Koivu -palkintoehdokas saaden tuomariston kunniamaininnan. Vuonna 2022 ilmestyi teos *Kaikki löytämäni viimeiset* (*Alla mina sista*), joka oli Pohjoismaiden neuvoston lasten- ja nuortenkirjallisuuspalkintoehdokas. Vuonna 2025 Hurmeen teos *Mistä kaikki päivät tulevat?* (*Var kommer alla dagar ifrån?*) valittiin lasten- ja nuortenkirjallisuuden Finlandia-ehdokkaaksi.

Hurme on Kuvittajat ry:n puheenjohtaja 2021–2022. Hän toimi aiemmin kaksi vuotta yhdistyksen varapuheenjohtajana. Hurmeen äidinkieli on suomi, mutta hän oppi ruotsin koulussa Maksamaalla ja on käytännössä kaksikielinen.

## Teoksia
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Maija Hurmeen verkkosivut
Läntinen konferenssi (NBA)

**Läntinen konferenssi** () on Pohjois-Amerikassa pelattava miesten koripallosarja. Se on toinen kahdesta konferenssista, jotka muodostavat National Basketball Associationin (NBA), toinen on Itäinen konferenssi. Konferenssissa on 15 joukkuetta, jotka on jaettu kolmeen divisioonaan, Tyynenmeren, Luoteiseen ja Lounaiseen divisioonaan.

## Joukkueet

### Joukkueiden aikajana


DateFormat = yyyy
ImageSize  = width:800 height:auto barincrement:25
Period     = from:1970 till:2020
TimeAxis   = orientation:horizontal
PlotArea   = right:60 left:20 bottom:20 top:0

Colors = id:barcolor value:rgb(0.99,0.7,0.7)
         id:line value:black
         id:bg value:white

PlotData =
  width:15 textcolor:black shift:(5,-5) anchor:from fontsize:s
  bar:1 color:tan2 from:1970 till:1980 text:Chicago Bulls (1970–1980)
  bar:2 color:tan2 from:1970 till:1978 text:Detroit Pistons (1970–1978)
  bar:3 color:tan1 from:1970 till:end text:Los Angeles Lakers (1970–)
  bar:4 color:tan2 from:1970 till:1980 text:Milwaukee Bucks (1970–1980)
  bar:5 color:tan1 from:1970 till:end text:Phoenix Suns (1970–)
  bar:6 color:tan1 from:1970 till:end text:Portland Trail Blazers (1970–)
  bar:7 color:tan1 from:1970 till:1972 text:San Diego / Houston Rockets (1970–1972, 1980–)
  bar:7 color:tan1 from:1980 till:end
  bar:8 color:tan1 from:1970 till:end text:San Francisco / Golden State Warriors (1970–)
  bar:9 color:tan1 from:1970 till:end text:Seattle SuperSonics / Oklahoma City Thunder (1970–)
  bar:10 color:tan1 from:1972 till:end text:Kansas City-Omaha / Kansas City / Sacramento Kings (1972-)
  bar:11 color:tan1 from:1976 till:end text:Denver Nuggets (1976–)
  bar:12 color:tan2 from:1976 till:1979 text:Indiana Pacers (1976–1979)
  bar:13 color:tan1 from:1978 till:end text:San Diego / Los Angeles Clippers (1978–)
  bar:14 color:tan1 from:1979 till:end text:Utah Jazz (1979–)
  bar:15 color:tan1 from:1980 till:end text:Dallas Mavericks (1980–)
  bar:16 color:tan1 from:1980 till:end text:San Antonio Spurs (1980–)
  bar:17 color:tan2 from:1988 till:1989 text:Miami Heat (1988–1989)
  bar:18 color:tan2 from:1989 till:1990 text:Charlotte Hornets (1989–1990)
  bar:19 color:tan1 from:1989 till:end text:Minnesota Timberwolves (1989–)
  bar:20 color:tan2 from:1990 till:1991 text:Orlando Magic (1990–1991)
  bar:21 color:tan1 from:1995 till:end text:Vancouver Grizzlies / Memphis Grizzlies (1995–)
  bar:22 color:tan1 from:2004 till:end text:New Orleans Hornets / Pelicans (2004–)

ScaleMajor = gridcolor:line unit:year increment:3 start:1970
The New York Times Magazine

**The New York Times Magazine** on *[[The New York Times]]in* sunnuntaipainos. Artikkelit ovat tavanomaisia lehtijuttuja pitempiä, ja kirjoittajina on tunnettuja henkilöitä. Lehden päätoimittaja on ollut vuodesta 2014 Jake Silverstein, joka oli yllättävä valinta tehtävään.

## Lähteet
Karjalohjan pappila

**Karjalohjan pappila** (ruots. *Karislojo prästgård*) on Lohjan Karjalohjalla, Uudellamaalla sijaitseva entinen pappila, eli kirkkoherran virka-asunto. Pappilan päärakennus on rakennettu 1828-1830. Karjalohjan pappilan rakennukset ovat suojeltu rakennussuojelulailla.

Lohjan seurakunta myi Karjalohjan pappilan yksityiselle taholle vuonna 2020.

## Historia ja arkkitehtuuri
Karjalohjan pappila on sijainnut samalla paikalla Lohjanjärven rannalla 1600-luvulta lähtien. Pappilan nykyinen päärakennus on rakennettu vuosina 1828–1830 H. J. Svahnin johdolla ja se toimi Karjalohjan seurakunnan kirkkoherran virka-asuntona aina 2000-luvulle asti. Vuonna 2020 Lohjan seurakunta, johon Karjalohjan seurakunta liitettiin 2013, myi Karjalohjan pappilan yksityiselle taholle.

Karjalohjan pappilan tunnuspiirteitä on sen mansardikatto, etufasadin kuisti ja takafasadin koristeellinen avoveranta. Puisen rakennuksen toisessa päädyssä sijaitsee kivinen laajennusosa, jossa on aiemmin sijainnut Karjalohjan kirkonarkisto. Kivinen osa on rakennettu palonkestäväksi. Pappilan sisustuksen alkuperäisistä kiinteistä osista on säilynyt muun muassa vanhoja kaakeliuuneja.

Karjalohjan pappilan pihapiiriin kuuluu päärakennuksen lisäksi, kivinavetta, kivinen viljamakasiini, luhtiaitta, talli ja entinen pehtoorin rakennus.

## Lähteet
Alumiininitraatti

**Alumiininitraatti** (Al(NO3)3) on alumiini- ja nitraatti-ionien muodostama epäorgaaninen ioniyhdiste. Yhdistettä voidaan käyttää useissa eri sovellutuksissa.

## Ominaisuudet, valmistus ja käyttö
Huoneenlämpötilassa alumiininitraatti on valkoista kiteistä ja hygroskooppista ainetta. Yhdiste esiintyy useimmiten kidevedellisenä nonahydraattina (Al(NO3)3·9H2O), jonka alkeiskoppi on romboedrinen. Alumiininitraatti liukenee erittäin hyvin veteen ja liukenee myös etanoliin ja asetoniin. Kuumennettaessa aine hajoaa alumiinioksidiksi. Muiden nitraattien tavoin alumiininitraatti on voimakas hapetin.

Alumiininitraattia valmistetaan neutraloimalla alumiinihydroksidia typpihapolla. Toinen tapa on alumiinisulfaatin ja niukkaliukoisia sulfaatteja muodostavien metallinitraattisuolojen reaktio.
:Al(OH)3 + 3 HNO3 → Al(NO3)3 + 3 H2O

Alumiininitraattia käytetään alumiinioksidipaperien valmistamiseen, peittana tekstiilien värjäyksessä, muuntajien ytimissä, harvinaisten maametallien metallurgiassa uuttamiseen ja fenolien ja fenyylieetterien nitraamiseen.

## Lähteet
Pirttijärvi (Pori)

**Pirttijärvi** on Porissa entisen Ahlaisten kunnan alueella sijaitseva kylä. Se sijaitse Merikarvian rajan tuntumassa valtatie 8:n varrella noin 27 kilometrin päässä Porin keskustasta. Pirttijärvellä on myös samanniminen soistunut järvi.

Sisällissodan aikana helmikuussa 1918 kylässä käytiin Ahlaisten rintaman taisteluja. Pirttijärvellä on kolmen punaisten surmaaman merikarvialaisen talollisen muistomerkki.

## Lähteet
Theodor af Reeth

**Theodor af Reeth** (15. syyskuuta 1867 Mustasaari – 3. tammikuuta 1927 Helsinki) oli suomalainen asianajaja ja Kaskisten pormestari.

Theodor af Reethin vanhemmat olivat maanviljelijä Herman Reeth ja Anna Beata Munck. Hän pääsi ylioppilaaksi 1889 Vaasan ruotsalaisesta lyseosta ja suoritti Helsingin yliopistossa kameraalitutkinnon 1891 ja yleisen oikeustutkinnon 1894. Af Reeth sai varatuomarin arvon 1897.

Theodor af Reeth oli Kaskisten pormestarina 1900–1902. Hän toimi asianajajana Hämeenlinnassa ja hoiti myös juridisia tehtäviä Ahvenenmaalla 1919–1923 ja Helsingissä. Viimeksi hän oli vuodesta 1923 alkaen nuorempana kanslistina Helsingin poliisilaitoksella. Theodor af Reeth julkaisi vuosina 1897–1907 Ungdomen-nimistä lehteä ja hän julkaisi myös kirjoituksia heraldiikan alalta.

Theodor af Reeth oli naimisissa vuodesta 1899 Fanny Emilia Wesanderin kanssa.

## Lähteet
Michael Lindsay-Hogg

**Michael Lindsay-Hogg** (s. 5. toukokuuta 1940 New York) on yhdysvaltalaissyntyinen elokuva-, televisio- ja teatteriohjaaja, joka on tehnyt valtaosan urastaan Britanniassa. Hän ohjasi 1960-luvulta alkaen monia musiikkiesitystallenteita muun muassa The Beatlesille ja vielä 1980-luvulla muun muassa The Rolling Stonesille ja Paul Simonille. Hänen ohjauksessaan syntyi myös The Beatlesin viime vaiheita kuvaava televisiodokumentti *[[Let It Be (elokuva)|Let It Be]]* (1970), jonka kuvausvaiheista tammikuussa 1969 Peter Jackson ohjasi vuonna 2021 ensiesitetyn lähes kahdeksantuntisen dokumenttisarjan *[[The Beatles: Get Back]]*. 

Lindsay-Hogg ohjasi yhdessä Charles Sturridgen kanssa 1980-luvun arvostelu- ja yleisömenestykseksi nousseen televisiosarjan *[[Mennyt maailma (televisiosarja)|Mennyt maailma]]* (Brideshead Revisited, 1981). Hänen muihin näytelmäelokuviinsa kuuluvat rikoskomedia *[[Kauneuden kohde]]* (The Object of Beauty, 1991), irlantilaisesta kirjailijasta kertova *[[Tähtitaivas (elokuva)|Tähtitaivas]]* (Frankie Starlight, 1993) ja Beckettin näytelmään perustuva *[[Huomenna hän tulee (elokuva)|Huomenna hän tulee]]* (Waiting for Godot, 2001).

Vuonna 2011 ilmestyi Michael Lindsay-Hoggin omaelämäkerta *Luck and Circumstance: A Coming of Age in Hollywood, New York and Points Beyond.* Siinä hän kirjoittaa muun muassa suhteestaan Orson Wellesiin, jota on vihjailtu hänen biologiseksi isäkseen ilman että asiasta on saatu varmuutta. Lindsay-Hoggin äiti oli irlantilais-yhdysvaltalainen näyttelijä Geraldine Fitzgerald ja virallinen isä tämän tuolloinen puoliso, englantilainen Sir Edward Lindsay-Hogg, jolta poika on perinyt baronetin arvon.

## Elokuvaohjauksia

*Let It Be (1970)
*Skandaali luostarissa (Nasty Habits, 1977)
*Mennyt maailma (*Brideshead Revisited,* 1981, tv-minisarja)
*The Concert in Central Park (1982, konserttitallenne)
*Natsirikollinen (*The Beate Klarsfeld Story,* 1986)
*Paul Simon, Graceland: The African Concert (1987, konserttitallenne)
*Harold-herra ja pojat (*'Master Harold'... and the Boys,* 1988, tv-sovitus Athol Fugardin näytelmästä)
*Kuutamomurha (*Murder by Moonlight,* 1989)
*Kauneuden kohde (*The Object of Beauty,* 1991)
*Dirty Tricks – Likaista peliä (*Running Mates,* 1992)
*Kateuden kirous (*The Habitation of Dragons,* 1992)
*A Celebration: The Music of Pete Townshend and The Who (1994)
*Tähtitaivas (*Frankie Starlight,* 1995)
*The Rolling Stones Rock and Roll Circus (1996, musiikkidokumentti)
*Guy (1997)
*Two of Us (2000, tv-elokuva, fiktio Paul McCartneyn ja John Lennonin jälleentapaamisesta 1976)
*Huomenna hän tulee (*Waiting for Godot,* 2001)

## Lähteet
Ikuisuus (Antti Railion albumi)

**Ikuisuus** on suomalaisartisti Antti Railion 2. lokakuuta 2020 julkaistu studioalbumi.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Kaaoszine: 8/10

## Lähteet
Hogg

**Hogg** on muun muassa seuraavien henkilöiden sukunimi:

* Andrew Hogg (s. 1985), maltalainen jalkapalloilija
* James Hogg (1770–1835), skotlantilainen runoilija
* Jonathan Hogg (s. 1988), englantilainen jalkapalloilija
* Joseph L. Hogg, (1806–1862), yhdysvaltalainen poliitikko
* Michael Lindsay-Hogg (s. 1940), yhdysvaltalainen elokuva-, televisio- ja teatteriohjaaja
* Quintin Hogg, (1907–2001), brittiläinen poliitikko ja lakimies

## Muuta
* *[[Hogg (romaani)|Hogg]]*, Samuel R. Delanyn romaani
Mielenrauhaa (Antti Railion albumi)

**Mielenrauhaa** on suomalaisartisti Antti Railion 22. joulukuuta 2019 julkaistu joulualbumi.
## Kappaleet
# 
# 
# 
# 
# 
# 
# 
# 

## Arvostelut
* Imperiumi: 8-/10

## Lähteet
Theodor Alarik Wilander

**Theodor Alarik Wilander** (14. tammikuuta 1841 Kuusamo – 5. joulukuuta 1909 Nivala) oli suomalainen tuomari ja Uudenkaarlepyyn pormestari.

Wilanderin vanhemmat olivat kappalainen, varapastori Johan Gabriel Wilander (1811–1892) ja Susanna Karolina Ervast. Hän pääsi ylioppilaaksi 1862 Kuopion kymnaasista ja suoritti Helsingin yliopistossa tuomarintutkinnon 1865. Wilander sai varatuomarin arvon 1869.

Wilander oli Uudenkaarlepyyn pormestarina 1871–1884 ja Piippolan tuomiokunnan tuomarina 1884–1905.

Theodor Alarik Wilander oli naimisissa 1871–1893 Betty Adelaide Sofia Barckin (k. 1893) ja vuodesta 1900 Elin Maria Kuhlefeltin kanssa.

## Lähteet
Oscar Calamnius

**Oscar Calamnius** (29. maaliskuuta 1866 Iijoki – 9. heinäkuuta 1925 Uusikaarlepyy) oli suomalainen tuomari ja Uudenkaarlepyyn pormestari.

Calamniuksen vanhemmat olivat Evijärven kirkkoherra, lääninrovasti Carl Alfred Calamnius (1829–1908) ja Fredrika Gustava Kristina Calamnius. Hän pääsi ylioppilaaksi 1885 Oulun ruotsalaisesta lyseosta ja suoritti Helsingin yliopistossa yleisen oikeustutkinnon 1890. Calamnius sai varatuomarin arvon 1893.

Calamnius oli Uudenkaarlepyyn pormestarina 1902–1919 ja Oulun tuomiokunnan tuomarina vuodesta 1919.

Oscar Calamnius oli naimisissa vuodesta 1905 Hulda Elisabet Winqvistin kanssa.

## Lähteet
Palojoki (Enontekiö)

**Palojoki** (pohjoissaameksi *Bálojohka*) on merkittävä Muonionjoen sivujoki, joka virtaa Enontekiön Palojärvestä Altaan menevän tien alta lounaaseen Palojoensuuhun. Siellä se yhtyy Muonionjokeen yhdyttyään idästä Hetasta tuleviin vesiin. Joessa on monipuolisesti eri kalalajeja, ja se soveltuu muun muassa perhokalastukseen ja pilkintään. Palojoki on kelvollinen myös melontaan.

## Lähteet
Vieras maa

**Vieras maa** on suomalaisartisti Antti Railion 14. helmikuuta 2014 julkaistu debyyttialbumi.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Karl von Gerdten

**Karl Otto von Gerdten** (20. heinäkuuta 1863 Bollnäs, Ruotsi – 22. kesäkuuta 1908 Heinola) oli suomalainen juristi ja Heinolan pormestari.

Von Gerdtenin vanhemmat olivat tilanomistaja, apteekkari Anders Hampus Adolf von Gerdten ja Brigitta Pettersson. Isä muutti Suomeen vuonna 1870 ja von Gerdten kävi koulunsa Suomessa. Hän pääsi ylioppilaaksi 1883 Jyväskylän lyseosta ja suoritti Helsingin yliopistossa kameraalitutkinnon 1890 ja tuomarintutkinnon 1891. Von Gerdten sai varatuomarin arvon 1894.

Von Gerdten oli Heinolan pormestarina vuodesta 1901 alkaen. Hän oli 22. kesäkuuta 1908 palaamassa soutuveneellä eläinlääkäri Nygårdin huvilalta kaupunkiin kun vene jonkun veneessä olleen varomattoman liikkeen vuoksi täyttyi vedellä ja siinä olleet neljä henkilöä joutuivat veden varaan. Pormestari von Gerdten ja venettä soutanut 12-vuotias Väinö Liukkonen hukkuivat, muut pääsivät uimalla rantaan.

Karl von Gerdten oli naimisissa vuodesta 1892 Agnes Adlerin kanssa.

## Lähteet
Peter Nicolai Arbo

**Peter Nicolai Arbo** (18. kesäkuuta 1831 Buskerud – 14. lokakuuta 1892 Kristiania) oli norjalainen taidemaalari.

Arbo opiskeli Kööpenhaminan taideakatemiassa 1851–1852 sekä Düsseldorfissa 1852–1855 ja 1857–1858. Arbo sai paljon vaikutteita ranskalaiselta taidemaalari Jean-Louis-Ernest Meissonierilta, joka maalasi etenkin sotaan liittyviä maalauksia. Arbo perehtyi myös eläinten kuvaukseen. Useat hänen maalaustensa aiheet perustuvat historian tapahtumiin tai mytologiaan. Arbo maalasi myös monia muotokuvia. Hänen päätöitään ovat *Åsgårdsreien* (1872), *Valkyrjer* (1869) ja *Karl XVs kroning* (1882).

## Teoksia

Kuva:Valkyrie (Peter Nicolai Arbo) - Nationalmuseum - 18255.tif|Valkyria (1865)
Kuva:Arbo - Battle of Stamford Bridge (1870).jpg|Stamfordin sillan taistelu (1870)
Kuva:La caza salvaje de Odín, por Peter Nicolai Arbo.jpg | Åsgårdsreien (1872)
Kuva:Peter Nicolai Arbo - Natten - Nasjonalmuseet - NG.M.03666.jpg | Nótt (1887)
Kuva:Peter Nicolai Arbo-Hervors død.jpg| Hervorin kuolema (1892)


## Lähteet